CELEX: 32020D1277
Language: bg
Date: 2020-09-09 00:00:00
Title: Решение за изпълнение (ЕС) 2020/1277 на Съвета от 9 септември 2020 година за изменение на Решение за изпълнение 2013/680/ЕС за предоставяне на разрешение на Кралство Дания и Кралство Швеция за удължаване на срока на прилагане на специална мярка за дерогация от членове 168, 169, 170 и 171 от Директива 2006/112/ЕО относно общата система на данъка върху добавената стойност

14.9.2020   
               
               
                  BG
               
               
                  Официален вестник на Европейския съюз
               
               
                  L 300/35
               
            
         РЕШЕНИЕ ЗА ИЗПЪЛНЕНИЕ (ЕС) 2020/1277 НА СЪВЕТА
         от 9 септември 2020 година
         за изменение на Решение за изпълнение 2013/680/ЕС за предоставяне на разрешение на Кралство Дания и Кралство Швеция за удължаване на срока на прилагане на специална мярка за дерогация от членове 168, 169, 170 и 171 от Директива 2006/112/ЕО относно общата система на данъка върху добавената стойност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1 от нея,
         като взе предвид предложението на Европейската комисия,
         като има предвид, че:
         
                     (1)
                  
                  
                     С писма, заведени в Комисията на 20 февруари 2020 г., Дания и Швеция поискаха разрешение за удължаване на срока на прилагане на специална мярка за дерогация от членове 168, 169, 170 и 171 от Директива 2006/112/ЕО, с които се установява изискването данъчно задължените лица да упражняват правото си да приспадат или да получават възстановяване на данъка върху добавената стойност (ДДС) в държавата членка, в която е платен.
                  
               
                     (2)
                  
                  
                     Съгласно член 395, параграф 2, втората алинея от Директива 2006/112/ЕО с писмо от 2 април 2020 г. Комисията изпрати исканията, отправени от Дания и Швеция, към другите държави членки. С писмо от 3 април 2020 г. Комисията уведоми Дания и Швеция, че разполага с цялата информация, необходима за оценка на искането.
                  
               
                     (3)
                  
                  
                     Исканията за дерогация са свързани с възстановяването на ДДС, платен върху пътните такси за използването на транспортната връзка „Йоресунд“ между Дания и Швеция. Съгласно разпоредбите за ДДС относно мястото на доставка на услуги, свързани с недвижим имот, част от ДДС върху пътните такси за транспортната връзка „Йоресунд“ се дължат на Дания и част – на Швеция.
                  
               
                     (4)
                  
                  
                     По силата на Решение 2000/91/ЕО на Съвета (2) на Дания и Швеция беше разрешено чрез дерогация от изискването данъчно задължените лица да упражняват правото си да приспадат или да получават възстановяване на ДДС в държавата членка, в която е платен, да прилагат до 31 декември 2002 г. специална мярка, с която се позволява на данъкоплатците да искат възстановяване на ДДС само от една администрация. Впоследствие срокът на действие на посоченото разрешение бе удължен с Решение 2003/65/ЕО на Съвета (3) до 31 декември 2006 г. и с Решение 2007/132/ЕО на Съвета (4) до 31 декември 2013 г. С Решение за изпълнение 2013/680/ЕС на Съвета (5) на Дания и Швеция беше разрешено да прилагат специална мярка за дерогация от членове 168, 169, 170 и 171 от Директива 2006/112/ЕО от 1 януари 2014 г. до 31 декември 2020 г.
                  
               
                     (5)
                  
                  
                     Правното и фактическото положение, обосновали дерогацията, не са се променили и продължават да съществуват. Поради това на Дания и Швеция следва да бъде предоставено разрешение да прилагат специалната мярка за допълнителен ограничен срок.
                  
               
                     (6)
                  
                  
                     Прилагането на специална мярка няма неблагоприятно въздействие върху собствените ресурси на Съюза, формирани от ДДС.
                  
               
                     (7)
                  
                  
                     Поради това Решение за изпълнение 2013/680/ЕС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 2 от Решение за изпълнение 2013/680/ЕС датата „31 декември 2020 г.“ се заменя с „31 декември 2027 г.“
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресати на настоящото решение са Кралство Дания и Кралство Швеция.
         
         
            Съставено в Брюксел на 9 септември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 347, 11.12.2006 г., стр. 1.
         
            (2)  Решение 2000/91/ЕО на Съвета от 24 януари 2000 г. за даване на разрешение на Кралство Дания и Кралство Швеция да приложат мярка за дерогация от член 17 от Шеста директива на Съвета (77/388/ЕИО) относно хармонизирането на законодателствата на държавите членки по отношение на данъците върху оборота (ОВ L 28, 3.2.2000 г., стр. 38).
         
            (3)  Решение 2003/65/ЕО на Съвета от 21 януари 2003 г. за удължаване на срока на прилагане на Решение 2000/91/ЕО за даване на разрешение на Кралство Дания и Кралство Швеция да приложат мярка за дерогация от член 17 от Шеста директива (77/388/ЕИО) на Съвета относно хармонизирането на законодателствата на държавите членки по отношение на данъците върху оборота (ОВ L 25, 30.1.2003 г., стр. 40).
         
            (4)  Решение 2007/132/ЕО на Съвета от 30 януари 2007 г. за удължаване на срока на прилагане на Решение 2000/91/ЕО за даване на разрешение на Кралство Дания и Кралство Швеция да приложат мярка за дерогация от разпоредбите на член 17 от Шеста директива (77/388/ЕИО) на Съвета за хармонизиране на законодателствата на държавите членки относно данъците върху оборота (ОВ L 57, 24.2.2007 г., стр. 10).
         
            (5)  Решение за изпълнение 2013/680/ЕС на Съвета от 15 ноември 2013 г. за предоставяне на разрешение на Кралство Дания и Кралство Швеция за удължаване на срока на прилагане на специална мярка за дерогация от членове 168, 169, 170 и 171 от Директива 2006/112/ЕО относно общата система на данъка върху добавената стойност (ОВ L 316, 27.11.2013 г., стр. 39).